**6-сабақ**

**Туған күніңмен, ағатай!**

Бүгінгі өтетін тақырыбымыз «Туған күніңмен, Ағатай!». Бұл сабақтан сіздер жақын адамдарыңызды туған күнімен құттықтап, ол адамға тілек айтуды үйренесіздер.

**1-тапсырма. Жаңа сөздермен танысайық!**

Құттықтау, сыйлық алу, тілек айту, тосын сый, қонақ күту

Көңілді, қуанышты, таңғалу, бақытты

Денсаулық тілеймін, бақыт тілеймін, өмір жасың ұзақ болсын

Бүгін, әрқашан

**Грамматика**

Бір заттың өзіңдікі немесе басқа адамдікі екендігін айту үшін мен, сен,сіз... сөздеріне +нікі/дікі/тікі қосымшасын қосамыз. Экранда берілген кестеге назар аударайық.

|  |  |  |
| --- | --- | --- |
| Жіктеуесімдігі  Бұл  Бұл | зат есім  кітап  орын | +нікі/дікі/тікі  менікі  **Бұл кітап менікі**  Сіздікі  **Бұл орын сізідікі** |

**2-тапсырма. Аудиомәтінді мұқият тыңдаңыз.**

Бұл – бес жыл бұрын ағам екеуміздің менің туған күнімде түскен суретіміз. Суретте өте қуанышты әрі көңілд іболып тұрмыз. Сол күні әжемнің сыйлығына қатты таңғалғанбыз. Әжем бізге айтпай тосынсый жасап келген болатын. Әжемді көргенде қатты қуандық. Мұнда ағамның бойы аласа, ал қазір оның бойы ұзын. Менің шашым да ол кезде қысқа болыпты, қазір ұзын.

**3-тапсырма. Берілген сөздермен суретті сипаттаңыз.**

|  |  |
| --- | --- |
| ескіі.jpg | жаңааа.jpg |

Қуанышты, мұңды, көңілді, ашулы шаршаңқы, бақытты

**5-тапсырма. Тыңдаңыз.**

Сәлем, достар! Менің атым – Әлия. Бүгін менің ағамның туған күні. Ағамның туған күніне достары қонаққа келеді. Мен оның туған күніне сыйлық ретінде Қайрат Нұртастың «Туған күн» әнін айтып беремін. Ал анам қонақтарға дастарқан дайындайды. Мен ағама мынадай тілек жаттадым: «Ағатай, туған күнің құтты болсын! Саған зор денсаулық, қуаныш, байлық тілеймін. Әрқашанда көңілді, бақытты бол» Достар, қазір сіздер менің жаттаған әнімнің қайырмасын тыңдап көріңіздерші, ұнай ма?

Бүгін, бүгін, бүгін

Сенің туған күнің

Аман болсын ата-анаң

Тарту еткен ғұмыр.

**6-тапсырма. Видео бойынша сұрақтарға жауап беріңіз.**

Туған күн Әлиянікі ме?

Жоқ, туған күн Әлияның ағасынікі ме?

Әлия ағасына айтатын тілекті дайындады ма?

Әлия ағасына қандай сыйлық дайындады?

Туғанкүнгеанасы не істейді?

**7- тапсырма. Алияның ағасынаайтқантілегіндекездескенсөздердітабыңыз..**

Көңілді, қуанышты, таңғалу, денсаулық, бақыт, өмір жасы ұзақ болу, байлық, мұң

**8-тапсырма. Мұқият тыңдаңыз.**

* Айнұр, бұл сыйлық кімдікі?
* Бұл үй кімдікі?
* Үй әжемдікі.
* Сөмке Жанардікі ме?
* Жоқ, Маралдікі.

**Үлгі бойынша сұрақтарға жауап беріңіз.**

* Мына сөмке кімдікі? (Айжан)
* ……………………….
* Дәптер кімдікі? (сіңлі)
* ……………………….
* Бұл нөмір кімдікі? (әке)
* ……………………….
* Бұл үй Айбардікі ме? (Мақсат)
* ……………………….